
Text rozhodnutia
Súd: Krajský súd Bratislava Spisová značka: 7K/85/2000 Identifikačné číslo súdneho spisu: 1000898760 Dátum vydania rozhodnutia: 14. 08. 2018 Meno a priezvisko sudcu, VSÚ: JUDr. Eugen Palášthy ECLI: ECLI:SK:KSBA:2018:1000898760.4 Uznesenie Krajský súd v Bratislave v konkurznej veci úpadcu: Zeloprodukt, akciová spoločnosť, 951 12 Ivanka pri Nitre, IČO: 31 450 971, takto r o z h o d o l : Súd zrušuje konkurz vyhlásený uznesením tunajšieho súdu zo dňa 27.06.2000, pod č.k. 7K/85/2000-264, po splnení rozvrhového uznesenia. Súd zbavuje JUDr. Alenu Hledíkovú, sídlom AK Matúšova 56/A, 811 04 Bratislava, funkcie správcu konkurznej podstaty. o d ô v o d n e n i e : Dňa 23.07.2018 správkyňa konkurznej podstaty JUDr. Alena Hledíková predložila súdu správu o záverečnom vyúčtovaní konkurzu a vysporiadaní pohľadávok veriteľov podľa rozvrhového uznesenia č.k. 7K/85/2000-804 zo dňa 14.02.2018, ktoré nadobudlo právoplatnosť dňa 22.03.2018. V zmysle § 44 ods. 1 písm. b/ zák. č. 328/1991 Zb. v platnom znení, súd zruší konkurz, v ktorom nedošlo k potvrdeniu núteného vyrovnania, po splnení rozvrhového uznesenia a podľa ods. 4 citovaného ustanovenia súd zbaví správcu funkcie. Keďže správca konkurznej podstaty preukázal splnenie rozvrhového uznesenia, v zmysle týchto ustanovení súd konkurz zrušil a správcu konkurznej podstaty zbavil funkcie. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2018:1000898760.4 (dáta aktuálne k 10. 11. 2026). Záväzné je znenie zverejnené súdom.




